ເກີນກວ່າ 60 ເປີເຊັນ ຂອງຫົວໜ່ວຍທຸລະກິດ ໃນການບໍລິການ ໃນນະຄອນວຽງຈັນ ໄດ້ຮັບຜົນທະທົບ ຈາກການລະບາດ ຂອງໄວຣັສໂຄວິດ-19
ເຊື້ອໄວຣັສໂຄວິດ-19 ເຮັດໃຫ້ລັດຖະບານລາວ ປິດດ່ານຊາຍແດນ ໃນທົ່ວປະເທດ ນັບຈາກເດືອນເມສາ 2020 ເປັນຕົ້ນມາ ໄດ້ສົ່ງຜົນກະທົບຢ່າງໜັກໜ່ວງ ຕໍ່ພາກທຸລະກິດ ການຄ້າ ແລະການລົງທຶນ ໃນ ທົ່ວປະເທດລາວ. 
ເກີນກວ່າ 60 ເປິເຊັນ ຂອງຫົວໜ່ວຍທຸລະກິດໃນການບໍລິການ ໃນນະຄອນວຽງຈັນ ໄດ້ ຮັບຜົນທະທົບຈາກການລະບາດຂອງໄວຣັສໂຄວິດ-19 ສ່ວນໃນ ການອຸດສາຫະກໍາກໍໄດ້ ຮັບຜົນກະທົບເກີນກວ່າ 30 ເປີເຊັນ ຊຶ່ງຊົງລິດ ໂພນເງິນ ມີລາບງານຈາກບາງກອກ ທ່ານພູໂຂງ ບັນນະວົງ ຮອງເຈົ້າຄອງເຂດນະຄອນວຽງຈັນ ຖະແຫຼງວ່າ ການລະບາດຂອງ ເຊື້ອໄວຣັສໂຄວິດ-19 ທີ່ເຮັດໃຫ້ລັດຖະບານລາວ ຕ້ອງປິດດ່ານ ຊາຍແດນໃນທົ່ວປະເທດ ນັບຈາກເດືອນເມສາ 2020 ເປັນຕົ້ນມານັ້ນ ກໍໄດ້ສົ່ງຜົນກະທົບຢ່າງໜັກໜ່ວງ ຕໍ່ພາກທຸ ລະກິດ ການຄ້າ ແລະການລົງທຶນ ໃນ ທົ່ວປະເທດລາວ ໂດຍສະເພາະແມ່ນເຂດນະຄອນ ຫຼວງວຽຈັນທີີ່ມີມູນຄ່າທາງ ເສດຖະກິດສູງທີ່ສຸດໃນລາວນັ້ນ ກໍຍອມຈະໄດ້ຮັບຜົນກະທົບ ຢ່າງໜັກໜ່ວງທີ່ ສຸດດ້ວຍເຊັ່ນກັນ ຊຶ່ງຈາກການສຳຫຼວດພົບວ່າ ບັນດາຫົວໜ່ວຍທຸລະກິດ ໃນ ພາກບໍລິການທີ່ຖືກກະທົບ ຈາກການລະບາດຂອງໄວຣັສໂຄວິດ-19 ຄິດເປັນ 62 ເປີ ເຊັນ ຂອງຫົວໜ່ວຍທຸລະກິດ ໃນພາກບໍລິການທັງໝົດ ສ່ວນພາກອຸດ ສາຫະກຳແລະພາກ ກະສິກຳນັ້ນກໍໄດ້ຮັບຜົນກະທົບຄິດເປັນ 32 ເປີເຊັນແລະ 6 ເປີເຊັນ ຕາມລຳດັບດັ່ງທີ່ທ່ານ ພູໂຂງໄດ້ໃຫ້ການຢືນຢັນວ່າ: ທາງດ້ານທ່ານສິນລະວົງ ຄຸດໄພທູນ ເຈົ້າຄອງນະຄອນວຽງຈັນ ຖະແຫຼງວ່າ ແຜນການພັດ ທະນາການທ່ອງທ່ຽວໃນປີ 2021 ຫາ 2025 ຈະເນັ້ນໜັກການ ພັດທະນານະຄອນຫຼວງ ວຽງຈັນ ໃຫ້ເປັນເມືອງທ່ອງທ່ຽວສີຂຽວ ທີ່ເປັນມິດກັບ ສິ່ງແວດລ້ອມທຳມະຊາດ ໂດຍຈະ ດຳເນີນ ການຟື້ນຟູຄູວຽງແລະຄອງທຳມະ ຊາດ ໃຫ້ເປັນແຫຼ່ງທ່ອງທ່ຽວທາງວັດທະນາທຳ ລວມທັງຍັງຈະດຳເນີນ ການພັດທະນາພື້ນທີ່ແຄມຝັ່ງ ຂອງໃຫ້ເປັນສວນພັກຜ່ອນ ເພື່ອ ການສົ່ງເສີມສຸ ຂະພາບອະນາໄມ ທີ່ດີດ້ວຍເປົ້າໝາຍທີ່ຈະດືງດູດໃຫ້ຊາວຕ່າງຊາດໃຊ້ ເວລາທີ່ ຍາວນານຂຶ້ນເພື່ອການທ່ອງ ທ່ຽວໃນເຂດນະຄອນຫຼວງວຽງຈັນນັ້ນ ທ່ານສິນ ທະວົງ ຢືນຢັນດ້ວຍວ່າລັດຖະບານລາວ ໄດ້ອະນຸມັດແຜນການດັ່ງກ່າວນີ້ຢ່າງ ເປັນທາງ ການແລ້ວ ຈຶ່ງລໍຖ້າພຽງການຮັບ ຮອງຈາກສະພາແຫ່ງຊາດລາວ ຊຶ່ງ ຈະມີການຈັດກອງ ປະຊຸມສະໄໝສາມັນ ຄັ້ງທີ 10 ໃນທ້າຍປີ 2020 ນີ້ ແລະ ຫຼັງຈາກນນັ້ນກໍຈະສາມາດເລີ້ມ ການຈັດ ຕັ້ງປະຕິບັດໂຄງການໄດ້ໃນທັນທີ ຊຶ່ງ ຄາດວ່າຈະໃຊ້ເວລາບໍ່ເກີນ 2 ປີ ທັ້ງນີ້ດ້ວຍ ການຊ່ວຍເຫຼືອດ້ານເງິນທຶນ ແລະ ເທັກນິກຈາກລັດຖະບານຈີນ ນອກຈາກກນີ້ ການທີ່ນະຄອນວຽງຈັນ ໄດ້ເຂົ້າໄປເປັນສະມາຊິກອົງການສົ່ງເສີມການທ່ອງ ທ່ຽວໃນພາກພຶ້ນເອເຊຍປາຊິຟິກ ຢ່າງເປັນທາງການ ເມື່ອບໍ່ ນານມານີ້ ກໍເຮັດໃຫ້ທາງການ ລາວເຊື່ອວ່າຈະສົ່ງຜົນດີຕໍ່ການດຶງດູດເອົານັກ ທ່່ອງທ່ຽວຊາວຕ່າງຊາດໃຫ້ເຂົ້າມາລາວ ເພີ້ມຂຶ້ນ ໂດຍສະເພາະແມ່ນພາຍຫຼັງ ຈາກທີ່ລາວ ກໍຄືນານາຊາດສາມາດຄວບຄຸມການລະບາດຂອງເຊື້ອໄວຣັສ ໂຄວິດ-19 ໄດ້ຢ່າງຄັກແນ່ແລ້ວນັ້ນ ເພາະວ່າທັງ 128 ເມືອງ ທີ່ເປັນສະມາ ຊິກໃນອົງການສົ່ງເສີມ ການທ່່ອງທ່ຽວໃນ ເອເຊຍປາຊິຟິກ ທີີ່ມີປະຊາກອນ ຮວມກັນຫຼາຍກວ່າ 300 ລ້ານຄົນນັ້ນ ກໍຍ່ອມທີ່ຈະສົ່ງຜົນດີຕໍ່ພາກທຸລະກິດ ບໍລິການ ແລະທ່ອງທ່ຽວໃນນະຄອນຫຼວງວຽງຈັນ ດ້ວຍນັ້ນເອງ ແຕ່ຢາງໃດກໍຕາມເຂົ້າໜ້າທີ່ຂັ້ນສູງໃນກະຊວງຖະແຫຼງຂ່າວ ວັດທະນາທຳ ທ່ອງທ່ຽວກໍ ໄດ້ເປີດເຜີຍວ່າທຸລະກິດທີ່ໄດ້ຮັບຜົນກະທົບຢ່າງໜັກໜ່ວງທີ່ສຸດ ໃນທ່າມກາງການລະ ບາດຂອງພະຍາດໄວຣັສໂຄວິດ-19 ໃນລາວຄືພາກທຸລະ ກິດບໍລິການ ແລະທ່ອງທ່ຽວ ໂດຍສະເພາະແມ່ນນະຄອນຫຼວງວຽງຈັນ ທີີມີ ໜ່ວຍທຸລະກິດ ບໍລິການທ່ອງທ່ຽວ ໂຮງ ແຮມ ບ້ານພັກ ຮ້ານອາຫານ ສະຖານ ບັນເທີງຕ່າງໆ ຫຼາຍທີ່ສຸດໃນລາວນັ້ນ ກໍຍ່ອມເປັນ ເຂດທີ່ໄດ້ຮັບຜົນກະທົບຫຼາຍ ທີ່ສຸດ ເພາະວ່າການປີດດ່ານຊາຍແດນຕິດຕໍ່ກັບປະເທດ ເພື່ອນບ້ານນັບຕັ້ງແຕ່ ເດືອນເມສາ 2020ເປັນຕົ້ນມາຈົນເຖິງປັດຈຸບັນນີ້ໄດ້ສົ່ງຜົນເຮັດ ໃຫ້ບໍ່ມີນັກທ່ອງທ່ຽວຊາວຕ່າງຊາດເດີນທາງເຂົ້າມາໃນລາວເລີຍນັ້ນເອງ ໂດຍໃນ 3 ເດືອນຕົ້ນປີ 2020 ມີຊາວຕ່າງຊາດ 886,000 ກວ່າຄົນເດີນທາງ ມານະຄອນ ວຽງຈັນ ຄິດເປັນ 40 ເປີເຊັນ ຂອງແຜນການປີທີ່ໄດ້ວາງເປົ້າໝາຍ ຈະດຶງດູດເອົານັກທ່ອງ ທ່ຽວຕ່າງຊາດໃຫ້ໄດ້ 2 ລ້ານ 2 ແສນຄົນ ຫາກແຕ່ກໍ ເປັນໄປບໍ່ ໄດ້ແລ້ວ ເພາະລັດຖະບານ ລາວ ຍັງສືບຕໍ່ມາດຕະການປິດດ່ານຊາຍ ແດນ ນັ້ນເອງ